

**«ΕΠΙΧΕΙΡΩ – ΚΑΙΝΟΤΟΜΩ ΣΤΗΝ ΗΠΕΙΡΟ»**

**Προδημοσίευση Πρόσκλησης**

**Ιωάννινα Ιούλιος 2025**

****

**ΓΕΝΙΚΑ ΣΤΟΙΧΕΙΑ ΤΗΣ ΠΡΟΣΚΛΗΣΗΣ**

Η πρόσκληση «Επιχειρώ - Καινοτομώ στην Ήπειρο» στοχεύει στη βελτίωση της παραγωγικότητας, της ανταγωνιστικότητας, της εξωστρέφειας και της πράσινης μετάβασης των υφιστάμενων πολύ μικρών, μικρών και μεσαίων επιχειρήσεων της Περιφέρειας Ηπείρου, που δραστηριοποιούνται στους τομείς προτεραιότητας της περιφερειακής διάστασης της Εθνικής Στρατηγικής Έξυπνης Εξειδίκευσης (ΕΣΕΕ 201-2027).

Ενισχύει επενδυτικά σχέδια υφιστάμενων πολύ μικρών, μικρών και μεσαίων επιχειρήσεων που στοχεύουν στην αξιοποίηση και ενσωμάτωση συγχρόνων τεχνολογιών, στην ανάπτυξη καινοτόμων προϊόντων ή/και παρεχόμενων υπηρεσιών, πριμοδοτώντας ενέργειες οι οποίες αξιοποιούν σύγχρονες τεχνολογίες, υποδομές και βέλτιστες πρακτικές σε θέματα παραγωγικής διαφοροποίησης, καινοτόμου τεχνολογικού και ψηφιακού μετασχηματισμού, ενεργειακής αποδοτικότητας και κυκλικής οικονομίας.

Αναφέρεται στη δράση του Προγράμματος Ήπειρος 2021-2027 1.iii.1 «Ανάπτυξη καινοτόμου και εξωστρεφούς επιχειρηματικότητας» και ειδικότερα στην υποδράση 1.iii.1α: «Ενίσχυση υφιστάμενων ΜΜΕ για την ανάπτυξη καινοτόμων προϊόντων και υπηρεσιών στους τομείς προτεραιότητας της περιφερειακής διάστασης της ΕΣΣΕ». Η συνολική δημόσια δαπάνη της πρόσκλησης ανέρχεται σε 15.000.000 €.

**Η πρόσκληση παρέχει τη δυνατότητα επιλογής του θεσμικού πλαισίου χορήγησης των κρατικών ενισχύσεων,**

**είτε με βάση τον Κανονισμό (ΕΕ) 651/2014 (ΓΑΚ)**

* **άρθρο 14 «Περιφερειακές επενδυτικές ενισχύσεις»,**
* **άρθρο 18 «Ενισχύσεις για συμβουλευτικές υπηρεσίες σε ΜμΕ»,**
* **άρθρο 19 «Ενισχύσεις για συμμετοχή ΜμΕ σε εμπορικές εκθέσεις»**
* **άρθρο 41 «Επενδυτικές ενισχύσεις για την προώθηση της παραγωγής ενέργειας από ανανεώσιμες πηγές, του ανανεώσιμου υδρογόνου και της συμπαραγωγής υψηλής απόδοσης»,**

**είτε με βάση τον Κανονισμό (ΕΕ) 2023/2831 (De minimis), ως ισχύουν.**

**Η επιχείρηση επιλέγει υποχρεωτικά ένα εκ των δυο Κανονισμών κατά την υποβολή της αίτησης χρηματοδότησης.**

Ο προϋπολογισμός της πρόσκλησης κατανέμεται ανά επιλεγόμενο καθεστώς ενίσχυσης ως εξής:

|  |  |  |
| --- | --- | --- |
| ΔΡΑΣΗ | ΚΑΘΕΣΤΩΣ ΕΝΙΣΧΥΣΗΣ | ΔΗΜΟΣΙΑ ΔΑΠΑΝΗ |
| Ανάπτυξη καινοτόμου και εξωστρεφούς επιχειρηματικότητας | Καν. 2831/2023 (De minimis) | 6.750.000 |
| Καν. 651/2014 (ΓΑΚ) | 8.250.000 |

**ΕΠΙΛΕΞΙΜΑ ΕΠΕΝΔΥΤΙΚΑ ΣΧΕΔΙΑ**

Τα επενδυτικά σχέδια της πρόσκλησης θα πρέπει τεκμηριωμένα να συνδέονται με μια τουλάχιστον Προτεραιότητα της Περιφερειακής διάστασης της Εθνικής Στρατηγικής Έξυπνης Εξειδίκευσης.

**Οι επιχειρήσεις δραστηριοποιούνται ουσιωδώς, ήτοι διαθέτουν κατά το ημερολογιακό έτος που προηγείται της ημερομηνίας δημοσίευσης της Πρόσκλησης κύριο ΚΑΔ ή ΚΑΔ με τα μεγαλύτερα έσοδα,** στους τομείς της περιφερειακής διάστασης της Ε.Σ.Ε.Ε. για την Περιφέρεια Ηπείρου :

1. Υλικά – Κατασκευές και Βιομηχανία
2. Τουρισμός – Πολιτισμός – Δημιουργικές Βιομηχανίες
3. Αγροδιατροφική Αλυσίδα
4. Περιβάλλον – Κυκλική Οικονομία
5. Βιοεπιστήμες - Υγεία και Φάρμακα

07. Αειφόρος Ενέργεια

08. Ψηφιακές Τεχνολογίες

**ΕΠΙΛΕΞΙΜΕΣ ΕΠΙΧΕΙΡΗΣΕΙΣ – ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

Δικαιούχοι που μπορούν να τύχουν δημόσιας χρηματοδότησης στο πλαίσιο της παρούσας πρόσκλησης,

είναι **υφιστάμενες μικρές, πολύ μικρές και μεσαίες επιχειρήσεις (ΜΜΕ),** όπως αυτές ορίζονται στο ΠΑΡΑΡΤΗΜΑ VI: ΟΡΙΣΜΟΣ ΜΜΕ ΚΑΙ ΥΠΟΔΕΙΓΜΑ ΔΗΛΩΣΗΣ ΣΧΕΤΙΚΑ ΜΕ ΤΑ ΣΤΟΙΧΕΙΑ ΠΟΥ ΑΦΟΡΟΥΝ ΤΗΝ ΙΔΙΟΤΗΤΑ ΜΜΕ ΜΙΑΣ ΕΠΙΧΕΙΡΗΣΗΣ και πληρούν τους όρους:

* Έχουν τουλάχιστον δυο (2) πλήρεις κλεισμένες διαχειριστικές χρήσεις για τα έτη που προηγούνται της ημερομηνίας δημοσίευσης της Πρόσκλησης (ήτοι 2023 και 2024).
* Δραστηριοποιείται ουσιωδώς σε Τομείς της Περιφερειακής Διάστασης της Εθνικής Στρατηγικής Έξυπνης Εξειδίκευσης (ΕΣΕΕ).
* Το προτεινόμενο επενδυτικό σχέδιο τεκμηριωμένα συνδέεται με Προτεραιότητα της Περιφερειακής διάστασης της Εθνικής Στρατηγικής Έξυπνης Εξειδίκευσης.
* Το προτεινόμενο επενδυτικό σχέδιο (ΚΑΔ επένδυσης) περιλαμβάνεται σε έναν τουλάχιστον από τους επιλέξιμους ΚΑΔ του σχετικού Παραρτήματος της πρόσκλησης.

Επίσης πρέπει:

* Να υποβάλλουν μία και μοναδική αίτηση χρηματοδότησης ανά ΑΦΜ στην παρούσα Δράση.
* Να δραστηριοποιούνται στην Ελληνική Επικράτεια και η πράξη να υλοποιηθεί στο σύνολό της εντός της Περιφέρειας Ηπείρου.
* Το ύψος του επιχορηγούμενου προϋπολογισμού της πράξης δεν μπορεί να υπερβαίνει τον υψηλότερο κύκλο εργασιών προσαυξημένο κατά 40% που επετεύχθη σε μια από τις δύο πλήρεις κλεισμένες διαχειριστικές χρήσεις που προηγούνται της ημερομηνίας προκήρυξης της πρόσκλησης (2023 ή 2024).
* Η οικονομική συμμετοχή του δικαιούχου της ενίσχυσης να ανέρχεται σε ποσοστό τουλάχιστον 25% των επιλέξιμων δαπανών του επενδυτικού σχεδίου, είτε μέσω ιδίων πόρων, είτε μέσω εξωτερικής χρηματοδότησης
* Να λειτουργούν νόμιμα διαθέτοντας το κατάλληλο έγγραφο αδειοδότησης, σύμφωνα με την κείμενη νομοθεσία και την ενισχυόμενη δραστηριότητά τους (π.χ. άδεια λειτουργίας, Υπεύθυνη δήλωση έναρξης λειτουργίας, απαλλακτικό άδειας λειτουργίας, γνωστοποίηση έναρξης λειτουργίας κλπ.).
* Να λειτουργούν αποκλειστικά με μία από τις ακόλουθες μορφές επιχειρήσεων εταιρικού/εμπορικού χαρακτήρα [Ατομική Επιχείρηση, Ομόρρυθμη Εταιρεία (Ο.Ε.), Ετερόρρυθμη Εταιρεία (Ε.Ε.), Εταιρεία Περιορισμένης Ευθύνης (Ε.Π.Ε.), Μονοπρόσωπη Εταιρεία Περιορισμένης Ευθύνης (Μ.Ε.Π.Ε.), Ανώνυμη Εταιρεία (Α.Ε.), Αστικός Συνεταιρισμός Περιορισμένης Ευθύνης, Αστικός Συνεταιρισμός Απεριόριστης Ευθύνης, Αστικός Συνεταιρισμός Κερδοσκοπικός, Κοινωνική Συνεταιριστική Επιχείρηση του Ν. 4430/2016 ως ισχύει (ΚΟΙΝ.ΣΕΠ), Μονοπρόσωπη Ανώνυμη Εταιρεία (Μ.Α.Ε), Ιδιωτική Κεφαλαιουχική Εταιρεία (Ι.Κ.Ε.), Μονοπρόσωπη Ιδιωτική Κεφαλαιουχική Εταιρεία (Μ.Ι.Κ.Ε.), Κοινωνικός Συνεταιρισμός Περιορισμένης Ευθύνης (ΚΟΙ.Σ.Π.Ε.), Αγροτικός Συνεταιρισμός.
* Να τηρούν απλογραφικά ή διπλογραφικά βιβλία του ν.4308/2014, όπως ισχύει.
* Να έχουν εγγραφεί στο Μητρώο Πραγματικών Δικαιούχων του άρθρου 20 του ν. 4557/2018 (Α΄ 139) όπως ισχύει πριν την ημερομηνία υποβολής της αίτησης χρηματοδότησης.
* Να μη βρίσκονται υπό πτώχευση, εκκαθάριση ή αναγκαστική διαχείριση ή να μην έχουν καταθέσει αίτηση εξυγίανσης οι πιστωτές της επιχείρησης.
* Εάν έχουν λάβει ενίσχυση διάσωσης, να έχουν αποπληρώσει το δάνειο και να έχει λυθεί η Σύμβαση εγγύησης, ή εάν έχουν λάβει ενίσχυση αναδιάρθρωσης αυτή να έχει ολοκληρωθεί.
* Να μην εκκρεμεί σε βάρος τους ανάκτηση κρατικής ενίσχυσης έπειτα από απόφαση της Ευρωπαϊκής Επιτροπής με την οποία μια ενίσχυση κηρύσσεται παράνομη και ασυμβίβαστη με την εσωτερική αγορά.
* Να δεσμευτούν ότι οι δαπάνες που περιλαμβάνονται στη συγκεκριμένη αίτηση χρηματοδότησης δεν έχουν χρηματοδοτηθεί, ενταχθεί και δεν θα υποβληθούν προς έγκριση χρηματοδότησης σε άλλο πρόγραμμα που χρηματοδοτείται από εθνικούς ή ενωσιακούς πόρους.
* Ο τόπος υλοποίησης της πράξης να μην είναι η κατοικία του δικαιούχου (κύρια ή δευτερεύουσα).
* Να τηρούν τη νομοθεσία περί υγείας και ασφάλειας των εργαζομένων και πρόληψης του επαγγελματικού κινδύνου.
* Να δεσμευτούν ότι δεν συντρέχουν οι λόγοι αποκλεισμού του άρθρου 39, παρ. 1-4 και του άρθρου 40 του Ν. 4488/2017 (Α137/13.09.2017).
* Να δεσμευτούν ότι κατά την υλοποίηση της πράξης θα προασπίσουν την ισότητα των φύλων και θα αποτρέψουν κάθε διάκριση λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού.
* Να διαθέτουν ή να δεσμευτούν με υπεύθυνη δήλωση του Νόμιμου Εκπροσώπου ότι μέχρι την ολοκλήρωση της επένδυσης θα μεριμνήσουν για τις κατάλληλες υποδομές και υπηρεσίες με σκοπό την ελαχιστοποίηση των εμποδίων και τη διευκόλυνση της πρόσβασης σε αυτές, όπου αυτό είναι απαραίτητο και αναγκαίο, ατόμων με αναπηρία.
* Να δεσμευτούν ότι η προτεινόμενη πράξη δεν καταστρατηγεί και δεν είναι ασύμβατη με κανένα από τα αναφερόμενα στο Χάρτη θεμελιωδών Δικαιωμάτων της Ευρωπαϊκής Ένωσης.

Δεν έχουν δικαίωμα υποβολής αίτησης χρηματοδότησης:

* Oι χρηματοπιστωτικοί και ασφαλιστικοί οργανισμοί, οι δημόσιες επιχειρήσεις, οι δημόσιοι φορείς ή δημόσιοι οργανισμοί ή/και οι θυγατρικές τους, τα Νομικά Πρόσωπα Δημοσίου Δικαίου (ΝΠΔΔ), καθώς και οι εταιρείες στο κεφάλαιο ή τα δικαιώματα ψήφου των οποίων συμμετέχουν, άμεσα ή έμμεσα, με ποσοστό μεγαλύτερο του είκοσι πέντε τοις εκατό (25%) οι ΟΤΑ και όλοι οι παραπάνω δημόσιοι φορείς μεμονωμένα ή από κοινού.
* Οι επιχειρήσεις οι οποίες εντάσσονται σε ήδη οργανωμένο ομοιόμορφο δίκτυο διανομής προϊόντων ή παροχής υπηρεσιών και οι οποίες εκμεταλλεύονται κατόπιν σχετικών συμβάσεων άδειες εκμετάλλευσης δικαιωμάτων διανοητικής ιδιοκτησίας, που αφορούν συνήθως εμπορικά σήματα ή διακριτικούς τίτλους και τεχνογνωσία για την χρήση και τη διανομή αγαθών ή υπηρεσιών (π.χ. franchising, Shop in shop, δίκτυο πρακτόρευσης).
* Οι εξωχώριες (offshore) επιχειρήσεις

**ΠΡΟΫΠΟΛΟΓΙΣΜΟΣ ΚΑΙ ΔΙΑΡΚΕΙΑ ΕΡΓΩΝ**

Α) Σε επενδυτικά σχέδια με περίπτωση επιλογής ως καθεστώτος ενίσχυσης τον Καν. (ΕΕ) 2183/2023 (De minimis) κατά την υποβολή της αίτησης χρηματοδότησης ο επιχορηγούμενος προϋπολογισμός (σύνολο δημόσιας και ιδιωτικής δαπάνης) κυμαίνεται από **100.000€** έως **500.000€**.

Β) Σε επενδυτικά σχέδια με περίπτωση επιλογής ως καθεστώτος ενίσχυσης τον Καν. (ΕΕ) 651/2014 (ΓΑΚ) κατά την υποβολή της αίτησης χρηματοδότησης ο επιχορηγούμενος προϋπολογισμός (σύνολο δημόσιας και ιδιωτικής δαπάνης) κυμαίνεται από **200.000 €** έως **800.000 €.**

Η χρονική διάρκεια υλοποίησης του φυσικού και οικονομικού αντικειμένου του επενδυτικού σχεδίου ορίζεται σε είκοσι τέσσερεις (24) μήνες από την ημερομηνία έγκρισης των αποτελεσμάτων αξιολόγησης.

**ΕΠΙΛΕΞΙΜΕΣ ΔΑΠΑΝΕΣ**

Ως ημερομηνία έναρξης επιλεξιμότητας δαπανών ορίζεται η ημερομηνία **ηλεκτρονικής υποβολής της αίτησης χρηματοδότησης, ανεξάρτητα του επιλεγόμενου καθεστώτος ενίσχυσης**.

Οι επιλέξιμες δαπάνες, ανάλογα με το επιλεγμένο καθεστώς ενίσχυσης (Καν. ΕΕ 2023/2381 - De minimis ή Καν ΕΕ 651/2014 (ΓΑΚ) αφορούν σε :

**ΚΑΝ (ΕΕ) 651/2014 (ΓΑΚ)**

***Άρθρο 14 «Περιφερειακές επενδυτικές ενισχύσεις»***

02 Δαπάνες εξοπλισμού, μεταφορικών μέσων & οργάνων

02.05 Εξοπλισμός για την προστασία του περιβάλλοντος και εξοικονόμηση ενέργειας

02.06 Λοιπός εξοπλισμός επιχείρησης

02.19 Ψηφιακός εξοπλισμός γραφείου

02.20 Παραγωγικός και μηχανολογικός εξοπλισμός

02.22 Εξοπλισμός κυκλικής οικονομίας

02.24 Ηλεκτρικά μεταφορικά μέσα

03 Δαπάνες για κτήρια, γήπεδα, εγκαταστάσεις και περιβάλλοντα χώρο

03.10 Κτιριακές παρεμβάσεις για την προστασία του περιβάλλοντος και εξοικονόμηση ενέργειας, ύδατος και επεξεργασίας αποβλήτων

03.13 Κτίρια, εγκαταστάσεις και περιβάλλων χώρος

04 Δαπάνες για την παροχή υπηρεσιών

04.17 Υπηρεσίες εγκατάστασης, παραμετροποίησης Λογισμικού/Εφαρμογών - Εκπαίδευση χρηστών

04.24 Πιστοποίηση και συμμόρφωση προϊόντων σύμφωνα με εθνικά, εναρμονισμένα καθώς και προαιρετικά πρότυπα ευρωπαϊκών χωρών ή /και χωρών εκτός Ε.Ε.

04.25 Πιστοποίηση υπηρεσιών & διαδικασιών σύμφωνα με εθνικά, εναρμονισμένα καθώς και λοιπά ευρωπαϊκά και διεθνή πρότυπα

06 Δαπάνες λογισμικού

06.07 Λογισμικό και δικαιώματα χρήσης (licenses) προγραμμάτων λογισμικού

07 Δαπάνες προβολής, προώθησης και δικτύωσης

07.05 Δημιουργία νέας ιστοσελίδας

***Άρθρο 18 «Ενισχύσεις για συμβουλευτικές υπηρεσίες σε ΜμΕ»***

04 Δαπάνες για παροχή υπηρεσιών

04.09 Κόστος συμβουλευτικών υπηρεσιών που παρέχονται από εξωτερικούς συμβούλους

04.11 Συμβουλευτική υποστήριξη για την παρακολούθηση της υλοποίησης του επενδυτικού σχεδίου

04.26 Υπηρεσίες Σχεδιασμού Συσκευασίας – Ετικέτας – Branding

04.29 Τεχνικές Μελέτες απαραιτήτως συνδεόμενες με δαπάνες του επενδυτικού σχεδίου

***Άρθρο 19 «Ενισχύσεις για συμμετοχή ΜμΕ σε εμπορικές εκθέσεις»***

07 Δαπάνες Προβολής, Προώθησης & Δικτύωσης

07.04 Δαπάνες συμμετοχής ΜΜΕ σε εμπορικές εκθέσεις

***Άρθρο 41 «Επενδυτικές ενισχύσεις για την προώθηση της παραγωγής ενέργειας από ανανεώσιμες πηγές, του ανανεώσιμου υδρογόνου και της συμπαραγωγής υψηλής απόδοσης»***

02 Δαπάνες εξοπλισμού, μεταφορικών μέσων & οργάνων

02.23 Εξοπλισμός για την εγκατάσταση φωτοβολταϊκών σταθμών και συστημάτων αποθήκευσης για παραγωγή ηλεκτρικής ενέργειας και κάλυψη των ιδίων αναγκών (αυτοπαραγωγή)

**Καν 651/2014 (ΓΑΚ) - ΧΡΗΜΑΔΟΤΙΚΟ ΣΧΗΜΑ**

|  |  |  |
| --- | --- | --- |
| **Κατηγορία Επιλέξιμης Δαπάνης** | **Δημόσια Επιχορήγηση (%)** | **Ιδιωτική συμμετοχή (%)** |
| **Μεσαίες Επιχειρήσεις** | **Μικρές/Πολύ μικρές Επιχειρήσεις** | **Μεσαίες Επιχειρήσεις** | **Μικρές/Πολύ μικρές Επιχειρήσεις** |
| **Δαπάνες για κτήρια, γήπεδα, εγκαταστάσεις & Περιβάλλοντα Χώρο**  | 50% | 60% | 50% | 40% |
| **Δαπάνες Εξοπλισμού, Μεταφορικών Μέσων & Οργάνων** | 50% | 60% | 50% | 40% |
| **Δαπάνες για Παροχή Υπηρεσιών** | 50% | 50% | 50% | 50% |
| **Δαπάνες Λογισμικού** | 50% | 60% | 50% | 40% |
| **Δαπάνες Προβολής & Δικτύωσης** | 50% | 50% | 50% | 50% |

**ΚΑΝ (ΕΕ) 2023/2831 (DE MINIMIS)**

01 Δαπάνες προσωπικού

01.09 Πλήρες Μισθολογικό Κόστος Νεοπροσλαμβανόμενου Προσωπικού

02 Δαπάνες εξοπλισμού, μεταφορικών μέσων & οργάνων

02.05 Εξοπλισμός για την προστασία του περιβάλλοντος και εξοικονόμηση ενέργειας

02.06 Λοιπός εξοπλισμός επιχείρησης

02.19 Ψηφιακός εξοπλισμός γραφείου

02.20 Παραγωγικός και μηχανολογικός εξοπλισμός

02.22 Εξοπλισμός κυκλικής οικονομίας

02.23 Εξοπλισμός για την εγκατάσταση φωτοβολταϊκών σταθμών και συστημάτων αποθήκευσης για παραγωγή ηλεκτρικής ενέργειας και κάλυψη των ιδίων αναγκών (αυτοπαραγωγή)

02.24 Ηλεκτρικά μεταφορικά μέσα

03 Δαπάνες για κτήρια, γήπεδα, εγκαταστάσεις και περιβάλλοντα χώρο

03.10 Κτιριακές παρεμβάσεις για την προστασία του περιβάλλοντος και εξοικονόμηση ενέργειας, ύδατος και επεξεργασίας αποβλήτων

03.13 Κτίρια, εγκαταστάσεις και περιβάλλων χώρος

04 Δαπάνες για την παροχή υπηρεσιών

04.09 Κόστος συμβουλευτικών υπηρεσιών που παρέχονται από εξωτερικούς συμβούλους

04.11 Συμβουλευτική υποστήριξη για την παρακολούθηση της υλοποίησης του επενδυτικού σχεδίου

04.17 Υπηρεσίες εγκατάστασης, παραμετροποίησης Λογισμικού/Εφαρμογών - Εκπαίδευση χρηστών

04.18 Υπηρεσίες προμήθειας/χρήσης Λογισμικού υπό καθεστώς «Software as a Service», «cloud computing» ή άλλο παρεμφερές αυτού

04.24 Πιστοποίηση και συμμόρφωση προϊόντων σύμφωνα με εθνικά, εναρμονισμένα καθώς και προαιρετικά πρότυπα ευρωπαϊκών χωρών ή /και χωρών εκτός Ε.Ε.

04.25 Πιστοποίηση υπηρεσιών & διαδικασιών σύμφωνα με εθνικά, εναρμονισμένα καθώς και λοιπά ευρωπαϊκά και διεθνή πρότυπα

04.26 Υπηρεσίες Σχεδιασμού Συσκευασίας – Ετικέτας – Branding

04.29 Τεχνικές Μελέτες απαραιτήτως συνδεόμενες με δαπάνες του επενδυτικού σχεδίου

06 Δαπάνες λογισμικού

06.07 Λογισμικό και δικαιώματα χρήσης (licenses) προγραμμάτων λογισμικού

07 Δαπάνες Προβολής, Προώθησης & Δικτύωσης

07.02 Αναβάθμιση υπάρχουσας ιστοσελίδας

07.04 Δαπάνες συμμετοχής ΜΜΕ σε εμπορικές εκθέσεις

07.05 Δημιουργία νέας ιστοσελίδας

09 Έμμεσες δαπάνες

09.01 Έμμεσες Δαπάνες (7% επί των επιλέξιμων άμεσων δαπανών του επενδυτικού σχεδίου)

**Καν 2023/20834 (De minimis) - ΧΡΗΜΑΔΟΤΙΚΟ ΣΧΗΜΑ**

|  |  |  |
| --- | --- | --- |
| **Κατηγορία Επιλέξιμης Δαπάνης** | **Δημόσια Επιχορήγηση (%)** | **Ιδιωτική συμμετοχή (%)** |
| **Μεσαίες Επιχειρήσεις** | **Μικρές/Πολύ μικρές Επιχειρήσεις** | **Μεσαίες Επιχειρήσεις** | **Μικρές/Πολύ μικρές Επιχειρήσεις** |
| **Δαπάνες για κτιριακές και λοιπές εγκαταστάσεις**  | 50% | 60% | 50% | 40% |
| **Δαπάνες εξοπλισμού** | 50% | 60% | 50% | 40% |
| **Δαπάνες για παροχή υπηρεσιών** | 50% | 60% | 50% | 40% |
| **Δαπάνες μεταφορικών μέσων** | 50% | 60% | 50% | 40% |
| **Δαπάνες προσωπικού** | 50% | 60% | 50% | 40% |
| **Έμμεσες δαπάνες** | 50% | 60% | 50% | 40% |

**ΥΠΟΒΟΛΗ ΑΙΤΗΣΕΩΝ**

Η αίτηση χρηματοδότησης υποβάλλεται υποχρεωτικά ηλεκτρονικά, στην ελληνική γλώσσα, από τον δυνητικό Δικαιούχο μέσω του Ολοκληρωμένου Πληροφοριακού Συστήματος Διαχείρισης Κρατικών Ενισχύσεων (ΟΠΣΚΕ) (<https://app.opske.gr/>) με την ένδειξη «Επιχειρώ – Καινοτομώ στην Ήπειρο».

Η αίτηση χρηματοδότησης συνοδεύεται από όλα τα αναγκαία κατά περίπτωση δικαιολογητικά που προβλέπονται στο σχετικό Παράρτημα της πρόσκλησης.

Η περίοδος υποβολών των αιτήσεων χρηματοδότησης θα οριστεί στην Απόφαση της Αναλυτικής Πρόσκλησης. Η Προδημοσίευση της της Δράσης, θα αναρτηθεί στις ιστοσελίδες της ΕΥΔ του Προγράμματος «Ήπειρος» <https://www.espa-epirus.gr/> και του ΕΦΕΠΑΕ ([www.efepae.gr](http://www.efepae.gr/))

**ΑΞΙΟΛΟΓΗΣΗ ΑΙΤΗΣΕΩΝ**

Η αξιολόγηση των αιτήσεων χρηματοδότησης είναι **«συγκριτική»** μεταξύ όλων των αιτήσεων που υποβάλλονται στα χρονικά περιθώρια που ορίζονται στην παρούσα πρόσκληση και διενεργείται σε δυο στάδια.

Α) Κατά το πρώτο στάδιο εξετάζεται η υποχρεωτική τήρηση των κριτηρίων επιλεξιμότητας:

* Έλεγχος πληρότητας πρότασης.
* Δικαιούχος που εμπίπτει στην πρόσκληση.
* Συμβατότητα επενδυτικού σχεδίου με τις προτεραιότητες της Περιφερειακής Διάστασης της Εθνικής Στρατηγικής Έξυπνης Εξειδίκευσης.
* Επιλεξιμότητα δαπανών.
* Προϋπολογισμός και Διάρκεια πράξεων.
* Ποσοστό ενίσχυσης – Χρηματοδοτικό σχήμα.
* Εκπλήρωση προϋποθέσεων του αρ. 73 του Καν. 1060/2021.
* Μη επικάλυψη των χορηγουμένων χρηματοδοτήσεων.
* Συμβατότητα με θεσμικό πλαίσιο χορήγησης κρατικών ενισχύσεων.

Β) Κατά το δεύτερο στάδιο βαθμολογείται η πρόταση σε κατηγορίες βαθμολογούμενων κριτηρίων :

* Αρτιότητα, πληρότητα και βιωσιμότητα του επενδυτικού σχεδίου.
* Οικονομική υποστήριξη του έργου.
* Δημιουργία νέων θέσεων εργασίας.

Η επιχείρηση δύναται, εντός ανατρεπτικής προθεσμίας δέκα (10) ημερολογιακών ημερών από την επομένη ημέρα της κοινοποίησης των αποτελεσμάτων της, να υποβάλει διοικητική ένσταση (ενδικοφανή προσφυγή με την έννοια του άρθρου 25 του ν. 2690/1999) αποκλειστικά μέσω του ΟΠΣΚΕ.

**ΕΝΤΑΞΗ ΠΡΑΞΕΩΝ**

Η ένταξη των πράξεων γίνεται με απόφαση του Περιφερειάρχη Ηπείρου με βάση την οριστική αξιολόγηση των αιτήσεων, την εξέταση τυχόν ενστάσεων και σχετική εισήγηση της ΕΥΔ Προγράμματος ΗΠΕΙΡΟΣ.

**Πληροφορίες για την Προδημοσίευση ή/και προτάσεις όσον αφορά τη διαμόρφωση της Αναλυτικής Πρόσκλησης αποστέλλονται στο e-mail επικοινωνίας:** **infoipiros@mou.gr**

**Με την παρούσα Προδημοσίευση ουδεμία έννομη δέσμευση απορρέει ως προς την τελική Πρόσκληση της Δράσης και η ΕΥΔ Προγράμματος «Ήπειρος» διατηρεί αναφαίρετο το δικαίωμα να τροποποιήσει του όρους που αναφέρονται στην παρούσα.**